|  |  |
| --- | --- |
| KORRALDUS | Xxx 2024 nr  |

**Projekteerimistingimuste andmine**

Põhja-Pärnumaa Vallavalitsusele on esitatud 20.05.2024 projekteerimistingimuste taotlus nr 2411002/04238 rohevesiniku tootmisüksuse ja tankimistaristu rajamiseks asukohaga Põhja-Pärnumaa vald, Metsaküla, Liiva maaüksusele (katastritunnus 27601:005:0031).Tegemist on 100% tootmismaaga, suurusega 4456m².

Projekteerimistingimuste eesmärgiks on rajada rohevesiniku tootmiseks pilootprojekti raames.

Rohevesiniku tootmisüksus saab elektritoite rajatavast otseliinist (mitte-abikõlbulik kulu), mis ühendatakse rajatava Sopi-Tootsi hübriidpargi alajaamaga. Neil tundidel, kui ei tööta tuulepark, võetakse vesiniku tootmiseks vajalik elekter võrgust.

Vesiniku toodetakse konteineris asuva elektrolüüseriga, kus toimub vee lõhustamine voolu abil vesinikuks ja hapnikuks. Elektrolüüsiks vajaliku vee tarbeks on plaanis kasutada Põhja-Pärnumaa valla vee-ettevõtja poolt soovitatud Tootsi alevi puurkaevu nr. 4.

Planeeritav projekt võimaldab elektrolüüsi abil toota kuni 70 tonni rohevesinikku aastas. Pilootprojektis 13 sõiduki tarbimine katab 54% ulatuses elektrolüüseri töökoormust. See on elektrolüüseri mõistes optimaalne töökoormus, sest suurem koormuse all töötamisel langeb elektrolüüseri efektiivsus ehk energia vajadus on suurem sama koguse vesiniku tootmiseks. Maksimaalne komprimeeritud vesiniku kogus üksuses on alla 1 tonni vahelao ja mobiilse mahutiga. Ööpäevas toodetakse maksimaalselt 216 kg vesinikku ja äraveo maksimum on 440 kg, mis tähendab, et mobiilse mahuti minimaalseks täitmise ajaks on kaks päeva. Pilootprojektis on planeeritud vesiniku äravedu iga nelja päeva järel. Seejuures jälgitakse, et välimüra normtasemed hoonestatud või hoonestamata aladel jäävad alla lubatud piiri..

**Planeeritav vesiniku tootmine hõlmab järgmisi komponente:**

* Otseliin Sopi-Tootsi päikese- ja tuulepargi alajaamast
* Puurkaev, kus veetarbimine maksimaalselt 3 m3 päevas
* 0,5 MW elektrolüüser (konteinerlahendus), mis suuda päevas toota 216 kg ja aastas 70 t
* Kompressor 350 bar rõhule vesiniku komprimeerimiseks
* Vaheladustamine/statsionaarne mahuti (keskmisel rõhul, 350 bar)
* Mobiilse vesinikumahuti täitmisepunkt

Mobiilne mahuti 440 kg ja 350 bar.

Põhja-Pärnumaa vallas kehtiva Kaisma valla üldplaneeringu kohaselt on tööstusterritooriumi katastriüksuse maakasutuse juhtotstarve tootmise maa-ala. Kavandatav tegevus on kooskõlas üldplaneeringuga ja projekti koostamisel tuleb arvestada tootmismaa maa-alale seatud maakasutus- ja ehitustingimustega. Tootmise arendamisel tuleb arvestada selle sobivusega keskkonda ja logistilise asukohaga. Planeerimisseaduse § 125 lõike 1 kohaselt ei ole kavandatud tegevuseks detailplaneeringu koostamine nõutav.

Detailplaneeringu koostamise vajaduse hindamisel on vallavalitsus lähtunud Tootsi vesiniku tootmise ja mobiilsete mahutite täitmispunktide rajamise keskkonnamõju hindamise eelhinnangust ja vesiniku tootmiskompleksi õnnetusjuhtumite riskianalüüsist.

KeHJS § 6 lõige 1 määratleb olulise keskkonnamõjuga tegevused, mille kohaselt ei ole keskkonnamõju hindamine ega eelhinnangu koostamine antud juhul otseselt vajalik. Olulise keskkonnamõjuga tegevus on punkt 11 järgi aine tootmine tööstuslikus mahus keemilise protsessi abil, kui mitu seadet on järjestatud ja omavahel funktsionaalselt seotud ning toodavad orgaanilisi või anorgaanilisi põhikemikaale, fosfor-, lämmastik- või kaaliumväetisi liht- või liitväetisena, taimekaitsevahendeid või biotsiide, ravimeid keemilise või bioloogilise protsessi käigus või lõhkeaineid. **Antud kinnistule on siiski koostatud keskkonnamõju eelhinnang**.

Majandus- ja taristuministri määruse nr 10 järgi on vesinik teatud koguses määratletud ohtliku kemikaalina. Ettevõte klassifitseerub C kategooria ohtlikuks ettevõtteks, kuna ettevõttes käideldakse vähemalt ühte ohtlikku kemikaali, mille kogus on suurem kui 0,5 tonni ja väiksem kui 5 tonni (Qa).

 Vee elektrolüüsil vesiniku ja hapniku eraldamine on keemiline meetod ja selle järgi kuulub vesiniku tootmine tööstusheite direktiivi lisa I punkti 4.2 a alla. Eesti on selle direktiivist üle võtnud tööstusheite seadusesse § 19 lõike 2 punktiga 4 ja täiendavalt Vabariigi Valitsuse 06.06.2013 määruses nr 89 „Alltegevusvaldkondade loetelu ning künnisvõimsused, mille korral on käitise tegevuse jaoks nõutav kompleksluba“ § 5 lõike 1 punktiga 11, mille kohaselt on vesiniku tootmiseks vajalik keskkonnakompleksluba (edaspidi kompleksluba).

Tegemist ei ole ka ühegi olemasoleva kompleksloa või keskkonnaloa otseselt liituva ja tehniliselt seotud tegevusega tööstusheite seaduse § 6 lõige 2 mõistes.

**Kuna tegevusega kaasneb müra, on vajalik hinnata mürataset, et see ei ületaks keskkonnaministri 16.12.2016 määruses nr 71 "Välisõhus leviva müra normtasemed ja mürataseme mõõtmise, määramise ja hindamise meetodid" sätestatud müra normtasemeid.**

Peamised välismüra allikad vesiniku tootmiskohas on kompressorid. Müra võib tekitada paakide või haagiste õhutamine. Müra tekib ventilatsiooni ja jahutamise kaudu elektrolüüsi ajal kuni 90,6 dB(A) tootmiskohas16. Kompressor tekitab müra ligikaudu 100 dB(A).

Müra tekitavad ka veokid, kes transpordivad mobiilseid mahuteid. Veoautode sõitmise sagedus 1 MW tootmisvõimsuse juures on üks veok päevas.

Keskkonnaministri 16.12.2016 määruse nr 71 alusel on müratundlik ala üldplaneeringu juhtotstarbega määratud ala, millele on kehtestatud müra normtasemed.

Kehtiv Kaisma valla üldplaneering ei määra müratundlikke alasid.

Tootsi alevis ei ole üldplaneeringut kehtestatud, seega ei ole seal müratundlikke alasid määratud. Selleks, et olulist keskkonnamõju (häiringut kohalikele elanikele) ei avalduks, tuleb vesiniku tootmisüksuse rajamisel mürataset hinnata ning kui on oht müra piirnormide ületamiseks nt elamute juures, siis rakendada asjakohaseid meetmeid. Liiklusega olulist müra ei kaasne, kuna lisanduv liikluskoormus väga väike.

Kavandatav tegevus aitab kaasa EL ning Eesti riiklike eesmärkide saavutamisele, mis on seotud CO2 heite vähendamisega – **energia salvestamisvõimekuse loomise kaudu avaldub positiivne mõju**, kuna toodetakse saastevaba vesinikku.

**Eelhindamise käigus jõuti järeldusele, et leevendavate meetmete rakendamisel ei avaldu KeHJS mõistes olulist keskkonnamõju.**

Ehitusseadustiku § 31 lg 1 kohaselt korraldatakse projekteerimistingimuste andmine avatud menetlusena. EhS § 31 lg 4 p 2 kohaselt esitati projekteerimistingimuste eelnõu arvamuse avaldamiseks isikutele, kelle õigusi või huve võib taotletav ehitis või ehitamine puudutada. Projekteerimistingimuste eelnõuga tutvumise võimalusest teavitati Põhja-Pärnumaa valla veebilehel ja Valla ajalehes.

Keskkonnaamet….

Päästeamet…

Kaitseministeerium…

Võttes aluseks kohaliku omavalitsuse korralduse seaduse § 30 lõike 1 p 2, ehitusseadustiku § 26 lõike 2 p 1, § 28, § 33 lõike 1, majandus- ja taristuministri 02.07.2015 määruse nr 84 „Projekteerimistingimuste taotluste ja projekteerimistingimuste vorminõuded“ § 2 ning Põhja-Pärnumaa Vallavolikogu 21. veebruari 2018 määruse nr 10 „Planeerimisseaduse ja ehitusseadustiku rakendamine Põhja-Pärnumaa vallas“ § 6 punkt 1, annab Põhja-Pärnumaa Vallavalitsus korralduse:

1. Anda projekteerimistingimused aadressil Pärnu maakond, asukohaga Põhja-Pärnumaa vald, Metsaküla, Liiva (katastritunnus 18801:001:0201) maaüksusele rohevesiniku tootmisjaama rajamiseks.
2. Kinnitada käesoleva korralduse lisana projekteerimistingimused (lisa 1) ja asendiskeem (lisa 2)
3. Projekteerimistingimused kehtivad viis aastat.
4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Põhja-Pärnumaa Vallavalitsusele haldusmenetluse seadusega vaidemenet­lusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
5. Korraldus jõustub projekteerimistingimuste taotlejale teatavakstegemisest.

vallavanem Piret Müür vallasekretär